CELEX: 62021TN0492
Language: el
Date: 2021-08-11 00:00:00
Title: Υπόθεση T-492/21: Προσφυγή της 11ης Αυγούστου 2021 — Aquind κ.λπ. κατά ACER

27.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 391/25
            
         
      Προσφυγή της 11ης Αυγούστου 2021 — Aquind κ.λπ. κατά ACER
      (Υπόθεση T-492/21)
      (2021/C 391/34)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Aquind Ltd (Λονδίνο, Ηνωμένο Βασίλειο), Aquind Energy Sàrl (Λουξεμβούργο, Λουξεμβούργο) και Aquind SAS (Ρουέν, Γαλλία) (εκπρόσωποι: S. Goldberg, L. Van den Hende, L. Malý και E. White, δικηγόροι)
      
         Καθού: Οργανισμός της Ευρωπαϊκής Ένωσης για τη Συνεργασία των Ρυθμιστικών Αρχών Ενέργειας
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση του τμήματος προσφυγών του Οργανισμού της 4ης Ιουνίου 2021· και
               
            
                  —
               
               
                  να καταδικάσει τον καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν δύο λόγους.
      
                  1.
               
               
                  Με τον πρώτο λόγο προβάλλεται ότι το τμήμα προσφυγών του Οργανισμού υπέπεσε σε σφάλμα, καθόσον έκρινε απαράδεκτη την ενώπιόν του ασκηθείσα προσφυγή. Οι προσφεύγουσες προβάλλουν ότι ο καθού παρέμενε αρμόδιος να αντικαταστήσει την απόφασή του η οποία ακυρώθηκε (1) με νέα, και να χορηγήσει εξαίρεση στη γραμμή διασυνδέσεως AQUIND δυνάμει του άρθρου 17 του κανονισμού (ΕΚ) 714/2009 (2). Περαιτέρω, οι προσφεύγουσες προβάλλουν ότι το τμήμα προσφυγών του Οργανισμού παρέβη την υποχρέωσή του να διασφαλίσει πλήρη συμμόρφωση προς την απόφαση του Γενικού Δικαστηρίου της 18ης Νοεμβρίου 2020 (3).
               
            
                  2.
               
               
                  Με τον δεύτερο λόγο προβάλλεται ότι το τμήμα προσφυγών του Οργανισμού παρέβη τις απαιτήσεις των άρθρων 25, παράγραφος 3, και 28, παράγραφος 4, του κανονισμού (ΕΕ) 2019/942 (4) και τους διαδικαστικούς κανόνες του τμήματος προσφυγών του Οργανισμού. Οι προσφεύγουσες προβάλλουν ότι το τμήμα προσφυγών του Οργανισμού δεν τήρησε την προβλεπόμενη διαδικασία, δεδομένου ότι ένα από τα μέλη του δεν παρέστη στην ακρόαση των προσφευγουσών, η προφορική διαδικασία δεν συνιστά αποδεικτικό στοιχείο, και δεν δημοσιεύθηκαν πρακτικά συνεδριάσεων.
               
            
         (1)  Απόφαση A-001-2018 του τμήματος προσφυγών του ACER της 17ης Οκτωβρίου 2018.
      
         (2)  Κανονισμός (ΕΚ) 714/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενεργείας και την κατάργηση του κανονισμού (ΕΚ) αριθ. 1228/2003 (ΕΕ 2009, L 211, σ. 15).
      
         (3)  Απόφαση της 18ης Νοεμβρίου 2020, Aquind κατά ACER, T-735/18, EU:T:2020:542.
      
         (4)  Κανονισμός (ΕΕ) 2019/942 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, για την ίδρυση Οργανισμού της Ευρωπαϊκής Ένωσης για τη Συνεργασία των Ρυθμιστικών Αρχών Ενέργειας (ΕΕ 2019, L 158, σ. 22).